### | | | | --- | --- | | | | | --- | | **Byråd** 24. april 2018 Sagsnr. 710-2018-7192 Dok.nr. 710-2018-100197 Sagsbehandler DPSVE | | 62.                 Overførsel af over-/underskud fra 2017 til 2018 (drift) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal hvert år godkende, at institutionernes
overskud eller underskud overføres til næste år.

Overførsel af overskud/underskud mellem årene giver de
budgetansvarlige ledere mulighed for flerårig planlægning af aktiviteter.

Jf. retningslinjerne for økonomisk decentralisering og
lønsumsstyring overføres det fulde overskud/underskud på
decentraliseringsaftalerne som udgangspunkt til det efterfølgende år. Byrådet
skal dog formelt godkende overførslen, hvilket sker i form af en
tillægsbevilling.

Decentraliseringsaftalerne dækker institutioner omfattet af
lønsumsstyring. Der er også tradition for at overføre overskud/underskud på en
række andre områder af hensyn til den langsigtede økonomiske planlægning.
Herudover overføres overskud/underskud vedrørende igangværende projekter mv.

Opgørelsen af overskud/underskud fremgår af vedlagte bilag
’Overførsel af over-/ underskud fra 2017 til 2018 (drift)’.

**VURDERING**

I 2017 har der været en opsparing på områder med
overførselsadgang mellem årene på i alt 21,8 mio. kr. Det svarer til 1,2 % af
de samlede serviceudgifter i 2017. Sammen med det overførte overskud fra
tidligere år på i alt 30,1 mio. kr. medfører det, at der overføres et akkumuleret
overskud på i alt 51,9 mio. kr. til 2018.

Generelt holder institutionerne sig inden for rammerne af
den økonomiske decentralisering. Ifølge retningslinjerne for økonomisk
decentralisering må institutionerne højst overføre et overskud på 10 % fra år
til år. I 2017 er der fire institutioner, der ligger over denne grænse. Der er i
alle fire tilfælde tale om små institutioner. Job og Økonomi foreslår, at det
fulde overskud overføres til 2018. Direktionen skal godkende en plan for
anvendelsen af overskuddet.

Tilsvarende må institutionerne højst overføre et underskud
på 5 % til næste år. I 2017 er der 1 institution, der har et større underskud.
Job og Økonomi foreslår, at det fulde underskud overføres til 2018. Direktionen
skal godkende en plan for afvikling af underskuddet.

Opsparingen i 2017 skal ses i sammenhæng med, at flere
institutioner var økonomisk pressede ved indgangen til 2017.

Den samlede opsparing, der foreslås overført til 2018, udgør
51,9 mio. kr. I budgettet for 2018 er der afsat 11,2 mio. kr. til forbrug af
opsparede midler. Hvis institutioner mv. bruger mere end 11,2 mio. kr. af de
opsparede midler, medfører det et pres på serviceudgifterne.

På langt de fleste områder overføres det fulde
overskud/underskud til 2018. Inden for decentraliseringsaftalerne vedrører en
del af ejendomscentrets underskud energibesparelser, der ikke fuldt ud kan
realiseres. Det foreslås, at dette underskud på 2,467 mio. kr. ikke overføres
til 2018.

Ligeledes er det på enkelte områder uden for decentraliseringsaftalerne
kun en del af overskuddet, der foreslås overført til 2018, idet der jf.
vedlagte bilag ikke er behov for at overføre hele beløbet. Af det opsparede
overskud foreslås det, at i alt 825.000 kr. ikke overføres til 2018.

Udviklingen i det samlede overskud fordeler sig således:

|  |  |  |  |  |
| --- | --- | --- | --- | --- |
| **1.000 kr.** | **Overskud/ underskud overført fra 2016 til 2017**      **(+ = overskud)** | **Overskud/ underskud i 2017**        **(+ = overskud)** | **Overskud/ underskud, som *ikke* overføres til 2018**    **(+ = overskud, der ikke overføres)** | **Overskud/ underskud, som overføres til 2018**      **(+ = overskud)** |
| Decentraliseringsaftaler | 14.910 | 13.153 | [adresse] | 30.530 |
| Uden for aftaler | 15.171 | 7.056 | 825 | 21.402 |
| **I alt** | **30.081** | **20.209** | **-1.642** | **51.932** |

**Inden for decentraliseringsaftaler**

Inden for decentraliseringsaftalerne blev der overført et
overskud på 14,9 mio. kr. fra 2016 til 2017. Der er i 2017 opsparet yderligere
15,6 mio. kr. på decentraliseringsaftalerne. Det foreslås, at det akkumulerede
overskud på 30,5 mio. kr. overføres til 2018.

På folkeskoleområdet blev der overført et samlet underskud
på 1,9 mio. kr. til 2017. I løbet af 2017 er der opsparet 15,1 mio. kr., så der
overføres et akkumuleret overskud på 13,1 mio. kr. til 2018. Opsparingen i 2017
kan henføres til skolernes handleplaner for at indhente tidligere års underskud
og indsatsen for at skabe balance i økonomien i forbindelse med den ændrede
fordeling af resurser til specialundervisning. Opsparingen skyldes også, at
byrådet i 3. budgetopfølgning 2017 besluttede at løfte den budgetterede
gennemsnitsløn på skoleområdet. Ultimo 2017 er der endvidere tilført skolerne
kompensation fra statslige puljer for tidligere afholdte udgifter til
kompetenceudvikling.

Institutionerne på dagtilbudsområdet overførte et overskud
på 1,1 mio. kr. til 2017. Overskuddet er uændret, så der ligeledes overføres et
overskud på 1,1 mio. kr. til 2018.

Institutionerne på ældreområdet overførte et overskud på 2,6
mio. kr. til 2017. Der er i 2017 opsparet yderligere 6,1 mio. kr., så der
samlet set overføres 8,7 mio. kr. til 2018. Opsparingen i 2017 skyldes en
generel tilbageholdenhed på plejecentrene bl.a. for at indhente tidligere års
underskud og for at skabe balance i økonomien.

Institutionerne på handicap- og psykiatriområdet overførte
et underskud på 243.000 kr. til 2017. Der er i 2017 et merforbrug på 1,8 mio.
kr., så der samlet set overføres et underskud på 2 mio. kr. til 2018. Underskuddet
i 2017 skyldes primært tomme pladser på botilbuddene på handicapområdet samt
forholdsvis høje udgifter til vikardækning i forbindelse med langtidssygdom.

På administrationens decentraliseringsaftale er der i 2017
en yderligere opsparing på ca. 700.000 kr. primært som følge af vakante
stillinger. Fra 2016 til 2017 blev der overført et overskud på 8,1 mio. kr.
Dermed overføres i alt 8,8 mio. kr. til 2018.

**Uden for decentraliseringsaftaler**

Uden for decentraliseringsaftalerne vedrører en stor del af
det akkumulerede overskud overførte midler fra tidligere år. Til 2017 blev der
overført i alt 15,2 mio. kr. uden for decentraliseringsaftalerne. I 2017 har
der været en yderligere opsparing, så den akkumulerede opsparing udgør 22,2
mio. kr. Heraf foreslår Job og Økonomi, at der overføres 21,4 mio. kr. til
2018, mens ca. 800.000 kr. tilføres kassebeholdningen. Dette fremgår af noterne
i det vedlagte bilag.

**ØKONOMI**

De økonomiske konsekvenser inden for hvert udvalgs område
er vist i nedenstående tabeller:

Overførsel inden for decentraliseringsaftaler fra 2016-2017
og 2017-2018:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2016**  **til 2017** | **Overførsel fra 2017**  **til 2018** |
| Økonomiudvalget | 8.085 | 8.848 |
| Teknik- og Miljøudvalget | -259 | -1.156 |
| Børne- og Skoleudvalget | 438 | 14.283 |
| Social- og Sundhedsudvalget | 4.482 | 7.160 |
| Arbejdsmarkedsudvalget | 698 | 467 |
| Kultur- og Fritidsudvalget | 1.466 | 928 |
| **I alt** | **14.910** | **30.530** |

Overførsel uden for decentraliseringsaftaler fra 2016-2017
og 2017-2018:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2016**  **til 2017** | **Overførsel fra 2017**  **til 2018** |
| Økonomiudvalget | 9.275 | 9.562 |
| Teknik- og Miljøudvalget | 527 | 3.369 |
| Børne- og Skoleudvalget | -1.655 | 219 |
| Social- og Sundhedsudvalget | 3.775 | 4.025 |
| Kultur- og Fritidsudvalget | 2.789 | 3.763 |
| Beredskab | 460 | 464 |
| **I alt** | **15.171** | **21.402** |

**INDSTILLING**

Direktøren for Job og Økonomi indstiller til Byrådet:

1. At Byrådet godkender, at der inden for
decentraliseringsaftalerne overføres i alt 30,530 mio. kr. til budget 2018 jf.
vedlagte bilag.

2. At Byrådet godkender, at der uden for decentraliseringsaftalerne
overføres i alt 21,402 mio. kr. til budget 2018 jf. vedlagte bilag.

3. At Byrådet giver en tillægsbevilling på i alt 51,932 mio. kr. i 2018.

4. At tillægsbevillingen finansieres af kassebeholdningen.

**BESLUTNING**

***Arbejdsmarkedsudvalget, 3. april 2018:***

Fraværende:Ingen

Indstilles godkendt.

***Social- og Sundhedsudvalget, 3. april 2018:***

Fraværende:Ingen

Indstilles godkendt.

***Planudvalget, 3. april 2018:***

Fraværende:ingen

Indstilles godkendt.

***Kultur- og Fritidsudvalget, 4. april 2018:***

Fraværende:ingen

Ad. 1 - 4: Indstilles godkendt.

***Teknik- og Miljøudvalget, 5. april 2018:***

Fraværende:Ingen

Indstilles godkendt.

***Børne- og Skoleudvalget, 5. april 2018:***

Fraværende:Ingen

Indstilles godkendt.

***Økonomiudvalget, 17. april 2018:***

Fraværende:Karl Paulsen

Indstilles godkendt.

**Bilag**

|  |  |
| --- | --- |
| Overførsel af over-/underskud fra 2017 til 2018 (drift) | 710-2018-41819 |